स्पीड 400 और स्क्रैम्बलर 400 X को कंपनी ने अनवील किया, BMW G 310 R से होगी टक्कर
बजाज ऑटो और ट्रायम्फ ने मिलकर लंदन में स्पीड 400 और स्क्रैम्बलर 400 X को अनवील कर दिया है। मीडिया रिपोर्ट के अनुसार, भारत में यह दोनों बाइक 5 जुलाई को लॉन्च होगी। हालांकि, कंपनी ने अभी तक ऑफिशियल तौर पर लॉन्च डेट के बारे
बजाज ऑटो और ट्रायम्फ की पार्टनरशिप वाली पहली बाइक 5 जुलाई को भारत में लॉन्च होगी। कंपनी ने मंगलवार को स्पीड 400 और स्क्रैम्बलर 400 X बाइक को लंदन में अनवील किया है। इस बाइक का मुकाबला BMW G 310 R, केटीएम ड्यूक 390 से होगा।
ट्रायम्फ ने ऑफिशियल वेबसाइट पर दोनों बाइक की बुकिंग शुरू कर दी है। बायर्स 2000 रुपए में बाइक बुक कर सकते हैं, जो फुली रिफंडेबल है। कंपनी भारत में ट्रायम्फ स्पीड 400 को 2.60 लाख रुपए और स्क्रैम्बलर 400 X को 2.80 लाख रुपए में लॉन्च कर सकती है।
ट्रायम्फ स्पीड 400 और स्क्रैम्बलर 400 X: इंजन और गियरबॉक्स
ट्रायम्फ स्पीड 400 और स्क्रैम्बलर 400 X दोनों बाइक में कंपनी ने 398.15 cc का लिक्विड-कूल्ड, 4 वाल्व, DOHC, सिंगल-सिलेंडर इंजन दिया है, जिसे 6 स्पीड मैनुअल गियरबॉक्स के साथ ट्यून किया है। यह इंजन 8,000 RPM पर 39.5 bhp का पावर और 6,500 rpm पर पीक टॉर्क जनरेट करता है।
ट्रायम्फ स्पीड 400 और स्क्रैम्बलर 400 X: हार्डवेयर और फीचर्स 
कंपनी ने दोनों बाइक को ट्यूबलर स्टील से बने हाइब्रिड स्पाइन/पैरिमीटर फ्रेम पर तैयार किया है। कंपनी का दावा किया है कि दोनों बाइक को एक डेडिकेटेड चेसिस और सस्पेंशन सेटअप के साथ तैयार किया है। स्पीड 400 के फ्रंट और रियर में 17-इंच का अलॉय व्हील और स्ट्रीट स्क्रैम्बलर 400 X के फ्रंट में 19-इंच और रियर में 17-इंच का अलॉय व्हील दिया गया है।
फीचर्स की बात करें तो दोनों बाइक में ऑल-LED लाइटिंग, स्विचेबल ट्रैक्शन कंट्रोल, डुअल-चैनल एबीएस, एक इम्मोबिलाइजर, एक असिस्ट क्लच, एक टाइप-C चार्जिंग पोर्ट और सेमी-डिजिटल इंस्ट्रूमेंटेशन दिए गए हैं। इसके साथ ही एक एनालॉग टैकोमीटर दिया गया है, जिसके बगल में स्क्रीन पर एक डिजिटल टैकोमीटर, एक गियर पोजीशन इंडिकेटर दिए गए हैं।